**Zápisnica zo zasadnutia Školského parlamentu Gymnázia Jozefa Lettricha v Martine,**

**konaného dňa 26. 2. 2024**

Počet prítomných členov – 15

Počet neprítomných členov – 3, z toho ospravedlnených – 0

ŠP je uznášaniaschopný.

**Program:**

1. Otvorenie
2. Zhodnotenie udalosti Valentín v škole
3. Zmeny v štatúte ŠP
4. Návrhy na podujatia
5. Diskusia
6. Ukončenie zasadnutia

**Rokovanie:**

**K bodu č. 1**

Predsedníčka ŠP Tereza Pálffyová privítala pani koordinátorku a prítomných členov ŠP a oboznámila ich s programom zasadnutia.

**K bodu č. 2**

Predsedníčka ŠP Tereza Pálffyová zhodnotila Valentín v škole ako úspešnú akciu vďaka veľkému množstvu Valentínskej pošty a jej úspešnému doručeniu. Krabica na poštu sa ponecháva v škole na ďalšie roky.

**K bodu č. 3**

ŠP na podnet pani koordinátorky Niky Göthovej ŠP diskutoval o možných zmenách v štatúte ŠP. Diskutoval o forme a podobe budúceho ŠP a o časovom harmonograme volieb. Bola navrhnutá anketa o záujme žiakov o aktívnu činnosť a voľby do ŠP.

Pre propagáciu činnosti ŠP medzi žiakmi školy budú na chodbách informácie o najnovšej aktivite ŠP, najmä pri školskom bufete – nástenka alebo panel.

**K bodu č. 4**

ŠP diskutoval o možnej ďalšej spolupráci s Domovom sociálnych služieb na Ľadovni - pravidelné návštevy rôznych ročníkov. Tento návrh bude predložený pani riaditeľke školy.

K príležitosti marca mesiaca kníh bude uskutočnených niekoľko akcií: počas celého mesiaca bude v škole umiestnená nástenka, na ktorej budú môcť žiaci prezentovať vlastnú literárnu tvorbu a svoje odporúčania na literatúru. Počas 3. týždňa v marci sa uskutoční SWAP kníh - podrobnejšie organizačné detaily budú vyriešené na ďalšom stretnutí ŠP. ŠP bude pri SWAP-e kníh spolupracovať s pánom profesorom Nosákom. Študenti sa zapoja do podujatia Čítajme si.

**K bodu č. 5**

Po opätovnej sťažnosti na hluk spôsobený stolmi pre stolný tenis sa ŠP rozhodol časovo obmedziť ich používanie do začiatku 6. vyučovacej hodiny (do 12:45).

**K bodu č. 6**

Predsedníčka ŠP poďakovala členom za účasť a ukončila zasadnutie ŠP.

**Uznesenie**

**ŠP berie na vedomie:**

* návrh pani koordinátorky N. Göthovej na diskusiu o zmene štruktúry ŠP

**ŠP ukladá:**

* predložiť pani riaditeľke školy návrh na spoluprácu s Domovom soc. služieb

– zodp.: Tereza Pálffyová, Lívia Hüberová, Bruno Stiegler

termín: do 11.3.

* zistiť od pani riaditeľky bližšie informácie o programe pre študentov počas maturít – zodp.: Tereza Pálffyová, Lívia Hüberová, Bruno Steigler

termín: do 11.3.

**ŠP schvaľuje:**

* zorganizovanie aktivít pri príležitosti mesiaca kníh
* zavedenie stabilného priestoru v škole na informácie o činnosti ŠP
* časové obmedzenie používania stolov pre stolný tenis do začiatku 6. vyučovacej hodiny

V Martine 27. 2. 2024

Zapísal: podpredseda ŠP Christian Petráš

Overila: predsedníčka ŠP Tereza Pálffyová